94/740/EY: Komission päätös, tehty 14 päivänä marraskuuta 1994, klassiseen sikaruttoon liittyvistä tietyistä suojatoimenpiteistä Saksassa ja päätöksen 94/178/EY kumoamisesta tehdyn päätöksen 94/462/EY muuttamisesta toisen kerran (ETA:n kannalta merkityksellinen)



Virallinen lehti nro L 295 , 16/11/1994 s. 0028 - 0030

Suomenk. erityispainos Alue 3 Nide 62 s. 0227

Ruotsink. erityispainos Alue 3 Nide 62 s. 0227



KOMISSION PÄÄTÖS, tehty 14 päivänä marraskuuta 1994, klassiseen sikaruttoon liittyvistä tietyistä suojatoimenpiteistä Saksassa ja päätöksen 94/178/EY kumoamisesta tehdyn päätöksen 94/462/EY muuttamisesta toisen kerran (ETA:n kannalta merkityksellinen) (94/740/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, sekä katsoo, että Saksan useissa eri osissa ilmenneiden klassisen sikaruton tautipesäkkeiden vuoksi komissio teki klassiseen sikaruttoon liittyvistä tietyistä suojatoimenpiteistä Saksassa ja päätöksen 94/178/EY kumoamisesta 22 päivänä heinäkuuta 1994 päätöksen 94/462/EY(3), sellaisena kuin se on muutettuna päätöksellä 94/600/EY(4), Saksassa on ilmennyt uusia klassisen sikaruton tautipesäkkeitä; tietyt näistä tautipesäkkeistä sijaitsevat sellaisilla seuduilla, joilla tautia esiintyy luonnonvaraisessa villisikakannassa, elävien sikojen, tuoreen sianlihan ja tiettyjen lihavalmisteiden kaupan vuoksi nämä tautipesäkkeet muodostavat uhan muiden jäsenvaltioiden karjalle, Saksa on toteuttanut toimenpiteitä yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY(5), sellaisena kuin se on viimeksi muutettuna päätöksellä 93/384/ETY(6), mukaisesti ja ottanut käyttöön myös muita toimenpiteitä, tilanteen kehityksen vuoksi on tarpeen muuttaa nykyisiä toimenpiteitä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 94/462/EY seuraavasti: 1) Korvataan 1 artikla seuraavasti: "1 artikla 1 Saksa saa lähettää muihin jäsenvaltioihin kasvatussikoja tai tuotantoon tarkoitettuja sikoja ainoastaan, jos: - ne ovat peräisin tilalta, jonne ei ole tuotu eläviä sikoja kyseisten sikojen lähettämistä välittömästi edeltävien 30 päivän aikana, - niille on tehty negatiivisen tuloksen antanut klassisen sikaruton (HC-virus) vasta-aineiden toteamiskoe; tämä koe on tehtävä direktiivin 80/217/ETY liitteessä IV olevan 1 kohdan määräysten mukaisesti varmentamista edeltävien neljän päivän aikana, - niille on tehty alkuperätilalla neuvoston direktiivissä 64/432/ETY (*) säädetty kliininen tutkimus. Tutkimuksen on käsitettävä kaikki siat ja alkuperätilan vastaavat laitteet. Alkuperätilalla ja missä tahansa keräyskeskuksessa eläimet on merkittävä korvamerkillä siten, että tila tai keskus voidaan tarkistaa ja jäljittää. Kuljetusvälineessä on oltava virallinen sinetti. 2 Edellä 1 kohdan toisessa luetelmakohdassa tarkoitettuja toimenpiteitä sovelletaan ainoastaan liitteessä I kuvatulta vyöhykkeeltä tuleviin sikoihin. 3 Edellä 1 kohdassa tarkoitettujen eläinten yhteisön sisäisiin siirtoihin annetaan lupa vasta kolmen päivän kuluttua paikallisen toimivaltaisen määräpaikkana olevan jäsenvaltion toimivaltaiselle keskuseläinlääkintäviranomaiselle osoittamasta ilmoituksesta. (*) EYVL N:o 121, 29.7.1964, s. 1977/64." 2) Korvataan 2 artiklassa ilmaisu "94/600/EY" ilmaisulla "94/740/EY". 3) Korvataan 3 artiklassa sana "Liite" sanalla "Liite II". 4) Korvataan 8 artiklassa ilmaisu "20 päivänä marraskuuta" ilmaisulla "20 päivänä joulukuuta". 5) Korvataan liite seuraavasti: "LIITE I - Mecklenburg - Länsi-Pommeri, - Reinin maakunta-Palatinat, - Ala-Saksi, lukuun ottamatta Kreis Graftschaft Bentheimia ja Kreis Emslandia, - Baijeri, seuraavat vyöhykkeet: a) Niederbayernin alueella seuraavat kunnat: Landshut, Kelheim, Dingofling-Landau, Rottal-Inn, Stadt Landshut; b) Oberbayernin alueella seuraavat kunnat: Freising, Erding, Mühldorf, Altötting, Dachau, Pfaffenhofen, - jokainen piiri edellä mainittujen vyöhykkeiden ulkopuolella, jossa uusi tautipesäke ilmenee. LIITE II Serologinen tarkastus klassisen sikaruton (HC-virus) vasta-aineiden havaitsemiseksi Saksan viranomaisten on luotava serologinen tarkastusohjelma, jossa otetaan kansallisesta emakko-ja karjupopulaatiosta 5 %: a vastaava määrä näytteitä (100 000 näytettä vuosittain). Tarkastusohjelmassa on käytettävä mahdollisuuksien mukaan seeruminäytteitä, jotka on kerätty Aujeszkyn taudin kansallisen hävittämisohjelman yhteydessä. Se suunnataan myös klassiselle sikarutolle alttiisiin karjoihin ja eläimiin, joita ovat: - pienet jalostuskarjat lähellä kyliä tai tiloja, joissa mahdollisesti ruokajätteellä ruokittavia emakoita lihotetaan teurastettavaksi, - astutukseen käytettävät karjut, erityisesti useilla tiloilla käytettävät karjut, - karjat alueilla, joilla on villisikoja, - karjat hallinnollisilla alueilla, jotka ovat rekisteröineet klassisen sikaruton tautitapauksia 1 päivästä elokuuta 1994 alkaen." 2 artikla Jäsenvaltioiden on muutettava kaupassa soveltamiaan toimenpiteitä tätä päätöstä vastaaviksi. Niiden on ilmoitettava tästä viipymättä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 14 päivänä marraskuuta 1994. Komission puolesta René STEICHEN Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 189, 23.7.1994, s. 89 (4) EYVL N:o L 240, 15.9.1994, s. 30 (5) EYVL N:o L 47, 21.2.1980, s. 11 (6) EYVL N:o L 166, 8.7.1993, s. 34